JY LEES NOU Die 5 moet-hê lipstiffies vir herfs/winter
Watter vrou is nie mal oor lipstiffie nie? Dis bekostigbaar en net een veeg is nodig om jou voorkoms en bui te omtower. Lus vir iets nuuts in jou skoonheidskas? Ons het gaan uitvind watter lipstiffieskakerings dié nuwe seisoen 'n móét-hê is.
Chris Williams, plaaslike grimeerkunstenaar van Estée Lauder, verduidelik hoe om dié kleure te dra:
Die afgelope jaar maak die negentigerjare 'n terugkeer en daarmee saam ook dié dekade se gewilde bruin lipstiffieskakerings. Met roesbruin lyk jy selfversekerd en supermodern. Enigiemand kan die skakering dra solank die kleur 'n warm rooi ondertoon het, sê hy..
Chris se wenk: Wend eers 'n bietjie verbloemer aan jou lippe om enige rooiheid te neutraliseer. Wend daarna jou roesbruin lipstiffie aan. Die kleur gaan mooier en helderder vertoon.
Ster-inspirasie: Ashley Benson
A post shared by Ashley Benson (@ashleybenson) on Oct 12, 2015 at 5:17am PDT
Smeulende pers lipstiffies is steeds gewild en lyk waaghalsig en verleidelik. Vir die kouer maande is 'n purper lipstiffie met 'n bruin, swart of donkerpers ondertoon in die kol.
Donkerpers skakerings is geneig om jou lippe kleiner te laat lyk. As jy dunner lippe het, kies 'n purper een met 'n effense blink of satynafwerking om jou lippe voller te laat lyk. As jy vol lippe het, sorg 'n matafwerking vir 'n treffende voorkoms.
Chris se wenk: Gee jou purper lippe subtiel glans deur 'n bietjie goue oogskadu liggies in die middel van jou lippe te tik nadat jy jou lipstiffie aangewend het.
Danksy die herlewing van gotiese glans in die mode- en skoonheidswêreld is swart op jou lippe tans 'n reuse-tendens. As jy waaghalsig genoeg is om dié skakering te dra, kies 'n lipstiffie met 'n blink afwerking wat jy laag op laag kan aanwend om die kleur sagter of meer intens te laat lyk. Gelukkig pas 'n gitswart skakering by alle vel- en haarkleure.
Maak jou swart lippe die fokuspunt en hou die res van jou voorkoms klassiek en sag vir balans. Vul jou wenkbroue in en wend 'n warm blosserskakering aan jou wange. Rond dan jou voorkoms af met net 'n dun lyntjie oogomlyner en maskara.
Wenk: Donker lipstiffies beklemtoon dikwels krakies en droogheid op jou lippe. Skilfer daarom gereeld jou lippe liggies met 'n lipskrop af.
Ster-inspirasie: Emma Stone
A post shared by Rachel Goodwin (@rachelgoodwinmakeup) on Feb 26, 2017 at 9:35pm PST
'n Natuurlike (nude) lipkleur bly altyd in die mode. Dis seisoenloos en laat jou gemaklik lyk, sê Chris. Dié herfs is neutrale skakerings met 'n vuilpienk ondertoon gewild. Dit lyk veral mooi by 'n ligte velkleur.
Sagte rokerige oë met aardse oogskadu-skakerings is die perfekte pasmaat vir jou neutrale lippe. Gebruik daarmee saam 'n tikkie verbronser op jou wange om jou gelaat songlans in die kouer maande te gee.